අනුරාධපුර - අලහප්පෙරුමාගම පිහිටි මුස්ලිම් පල්ලියක් සහ සුසාන භූමියක් වෙන් කිරීම සඳහා තාප්පයක් ඉදිකිරීමේදී විජිතපුර බලකොටුවට අයත් බවට පැවසෙන පුරාවිද්‍යාත්මක වටිනාකමක් සහිත ගොඩනැගිල්ලක නටඹුන්වලට දැඩි ලෙස හානි සිදුව තිබූ අයුරු හිරු ප්‍රවෘත්ති ඔස්සේ අප පසුගියදා රටට අනාවරණ කළා.මෙම පුරාවිද්‍යා නටඹුන් විනාශ කිරීම සම්බන්ධයෙන් අනුරාධපුර පුරාවස්තු විශේෂ පොලිස් ඒකකය විමර්ශන ආරම්භ කළ අතර සිද්ධිය සම්බන්ධයෙන් සැකපිට අත්අඩංගුවට ගත් පුද්ගලයින් 10 දෙනෙකු මේ වනවිට රක්ෂිත බන්ධනාගාර ගත කර තිබෙනවා.